Rüştü Reçber
Hänet valittiin mukaan Turkin joukkueeseen vuoden 2002 jalkapallon MM-kisoihin. Hän oli joukkueensa kantavia voimia Turkin joukkueen voittaessa MM-pronssia. Rüştü teki kisoissa upeita torjuntoja, mutta hänet muistetaan kisoista myös siitä että hän maalasi silmiensä alle mustat viivat, jottei aurinko häikäisisi niin pahasti. Rüştü valittiin MM-kisojen tähdistöön ja vuonna 2003 hänet valittiin Fifan äänestyksessä vuoden parhaaksi maalivahdiksi.
Michael Essien
Essien nimettiin maajoukkueeseen Saksan MM-kisoihin 2006. Ennen MM-kisoja Essien oli esiintynyt 17 ottelussa Ghanan paidassa ja tehnyt niissä neljä maalia. Vuoden 2010 MM-kisoista Essien jäi pois loukkaantumisen takia. Hän pelasi jalkapallon MM- kisoissa 2014, tullen kerran vaihdosta kentälle.